[pic] | EVROPSKA KOMISIJA |

Bruselj, 8.3.2010

COM(2010)65 konč.

2010/0041 (COD)

Predlog

UREDBA EVROPSKEGA PARLAMENTA IN SVETA

o spremembi Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju

2010/0041 (COD)

Predlog

UREDBA EVROPSKEGA PARLAMENTA IN SVETA

o spremembi Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju

(Besedilo velja za EGP)

OBRAZLOŽITVENI MEMORANDUM

OZADJE PREDLOGA |

110 | Razlogi za predlog in njegovi cilji Namen tega predloga Uredbe Evropskega parlamenta in Sveta je sprememba Direktive 2009/42/ES, da bi postalo zbiranje podatkov po vrsti blaga obvezno za statistiko pomorskega prometa. Zbiranje podatkov po vrsti blaga je obvezno za evropsko statistiko prometa po cestah[1], železnicah[2] in celinskih plovnih poteh[3]. Evropske statistične podatke o vseh vrstah prevoza bi bilo treba zbirati v skladu s skupnimi koncepti in standardi, s ciljem doseči najboljšo možno primerljivost posameznih vrst prevoza. Celostna in homogena statistika po vrsti blaga za vse vrste prevoza bi pomenila splošen okvir za podporo politiki, ki spodbuja somodalnost, in njeno spremljanje, torej možnost optimalnega združevanja različnih vrst prevoza znotraj iste prevozne verige in modernizacijo logistike tovornega prometa[4]. |

120 | Splošno ozadje Na evropski ravni je bila izvedena tehnična analiza podatkov, zbranih na podlagi evropske zakonodaje o statističnih poročilih glede prevoza blaga in potnikov po morju in glede politike razširjanja, zaradi priprave predlogov možnih tehničnih rešitev za čim večjo poenostavitev različnih dejavnosti, potrebnih za statistično proizvodnjo, ob ohranjanju skladnosti končnega rezultata s sedanjimi in predvidljivimi potrebami uporabnikov. Pri tej analizi je bilo upoštevano možno povečanje učinkovitosti rabe virov, namenjenih statističnim poročilom glede prevoza blaga in potnikov po morju, z osredotočanjem na dejavnosti na področjih, ki so jih uporabniki opredelili kot pomembnejše od drugih (statistika potnikov in ladijskega prometa). Kot rezultat analize je Komisija[5] nedavno sprejela poenostavitve statistike prevoza potnikov v glavnih evropskih pristaniščih in ladijskega prometa v glavnih evropskih pristaniščih. Del tehnične analize je bil posvečen možnosti in pogojem, pod katerimi bi lahko zbiranje podatkov po vrsti blaga (podatkovni niz B1) postalo zavezujoče. V skladu z drugim odstavkom Priloge VIII Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju[6] Svet na predlog Komisije določi pogoje zbiranja podatkovnega niza B1 (podatki o „prevozu po morju v glavnih evropskih pristaniščih, po pristanišču, vrsti tovora, blaga in relaciji“) glede na rezultate pilotne raziskave, opravljene v triletnem prehodnem obdobju, kakor določa člena 10 Direktive 95/64/ES z dne 8. decembra 1995 o statističnih poročilih glede prevoza blaga in potnikov po morju[7] in glede na izvedljivost in stroške zbiranja teh informacij za države članice in dajalce podatkov. V skladu s poročilom Komisije Svetu in Evropskemu parlamentu o delovnih izkušnjah, pridobljenih z Direktivo Sveta 95/64/ES o statističnih poročilih glede prevoza blaga in potnikov po morju[8], se zdi zbiranje podrobnih informacij izvedljivo, njegovi stroški pa razumni za razsuti tovor in polrazsuti tovor; glavna težava pa se je pojavila pri urejanju takšnih podatkov za kontejnerje in ro-ro promet; preučitev možnosti razširitve Direktive 95/64/ES na druge informacije iz člena 10(2)(a) se zdi razumna šele po pridobitvi več izkušenj z zbiranjem aktualnih spremenljivk in uveljavitvi trenutnega sistema; glede zbiranja informacij o blagu bi bilo treba upoštevati morebitne revizije klasifikacije NST/R (Standardna klasifikacija blaga za statistiko prometa/revidirana, 1967). Trenutni sistem zbiranja deluje in je uveljavljen, vključno s spremembami, uvedenimi z Odločbo Komisije 2005/366 z dne 4. marca 2005[9] in geografsko razširitvijo sistema zaradi širitev Evropske unije iz let 2004[10] in 2007[11]. Večina držav članic, ki Eurostatu pošiljajo podatke v okviru Direktive, mu redno pošilja tudi podatkovni niz B1 na prostovoljni osnovi v skladu s klasifikacijo NST/R. Glavne težave pri urejanju podatkov po vrsti blaga v skladu s klasifikacijo NST/R, kakor navaja gornje poročilo, so bile odpravljene z uvedbo NST 2007[12] (Standardna klasifikacija blaga za statistiko prometa, 2007) kot enotno klasifikacijo prepeljanega blaga v pomorskem, cestnem, železniškem prometu ter prometu pa celinskih plovnih poteh, ki se uporablja od referenčnega leta 2008 in zajema podatke za leto 2008[13]. Za države članice, ki že zbirajo podatkovni niz B1, urejanje podatkov v skladu z NST 2007 pomeni, da morajo ponovno klasificirati informacije, ki so že na voljo pri pristojnih nacionalnih statističnih organih, brez dodatne obremenitve za dajalce podatkov, z enakim pristopom kot za statistiko cestnega, železniškega prometa ter prometa po celinskih vodnih poteh; druge države članice bi lahko urejale podatkovni niz B1 z uporabo informacij, ki so že na voljo pri pristojnih nacionalnih statističnih organih, z zelo omejenimi izjemami. Zbiranje podatkovnega niza B1 večinoma ne bo pomenilo nobene dodatne obremenitve za dajalce podatkov. Bilo je tudi dogovorjeno, da bi uvedba obveznosti zagotovitve podatkovnega niza B1 Komisiji (Eurostatu) leta 2011 za države članice pomenila primerno obdobje, v katerem bi lahko uporabile prostovoljno urejanje za potrebne teste in prilagoditve. |

130 | Obstoječe določbe na področju, na katero se nanaša predlog V veljavni zakonodaji določbe že obstajajo (Direktiva 2009/42/ES, Priloga VIII, podatkovni niz B1), vendar se podatki zbirajo na prostovoljni osnovi. |

POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

211 | Na začetku leta 2006 je bila ustanovljena projektna skupina za statistiko pomorskega prometa za izvedbo tehnične analize obstoječe politike zbiranja in razširjanja podatkov na podlagi evropske zakonodaje o statističnih poročilih glede prevoza blaga in potnikov po morju. Projektna skupina zajema predstavnike različnih organizacij (proizvajalci podatkov, uporabniki in strokovnjaki za pomorski promet), natančneje pa: pristojne nacionalne statistične organe (nacionalni statistični uradi, nacionalne pomorske uprave, ministrstva za promet), službe Komisije, Evropsko agencijo za pomorsko varnost, gospodarske subjekte (Organizacija evropskih morskih pristanišč – ESPO, Združenje ladjarjev Evropske skupnosti – ECSA). Za pripravo in podporo delu projektne skupine je Eurostat leta 2006 poslal okrožnico s posebnim vprašalnikom glavnim uporabnikom statistike pomorskega prometa pri Komisiji, namreč GD TREN, GD COMP, GD ENV, GD FISH (zdaj GD MARE), GD JLS, GD TAXUD. O predlogih, ki jih je pripravila projektna skupina, se je nato razpravljalo v standardnem okviru Evropskega statističnega sistema, v delovni skupini za statistiko pomorskega prometa in koordinacijskem odboru za statistiko prometa. O tem predlogu uredbe Evropskega parlamenta in Sveta so potekala intenzivna pogajanja med zainteresiranimi stranmi in je del skupnega paketa zakonodajnih pobud, ki je v skladu s pristopom politike Komisije k poenostavitvi zakonodaje in boljši pravni ureditvi[14], natančneje pa zajema: Uredbo Komisije 1304/2007 z dne 7. novembra 2007[15] o vzpostavitvi klasifikacije NST 2007 za prepeljano blago pri vseh zadevnih vrstah prevoza, osnutek Odločbe Komisije št. .../.../EU z dne ... o spremembi Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju, ki poenostavlja statistiko prevoza potnikov in ladijskega prometa, prej veljavna zakonodaja je doživela tudi prenovo temeljnega akta[16] in kodifikacijo izvedbenih aktov[17]. |

Zbiranje in uporaba izvedenskih mnenj |

225 | Udeleženci projektne skupine o statistiki pomorskega prometa in delovne skupine o statistiki pomorskega prometa so bili vsi strokovnjaki z znanjem s področja obstoječe zakonodaje, nacionalnih sistemov za zbiranje in urejanje statistike pomorskega prometa in novih gibanj v razvoju pomorskega prometa. |

230 | Analiza učinkov in posledic Možnost 1: (Sedanja zakonodaja se ohrani) – Ne bi bilo mogoče zagotoviti popolne in stalne predložitve statističnih podatkov o pomorskem prometu po vrsti blaga. Možnost 2: (Sedanja zakonodaja se spremeni) – Mogoče bi bilo zagotoviti popolno in stalno predložitev statističnih podatkov o pomorskem prometu po vrsti blaga. Celostna in homogena statistika po vrsti blaga za vse vrste prevoza bi pomenila splošen okvir za podporo politiki, ki spodbuja somodalnost, in njeno spremljanje, torej možnost optimalnega združevanja različnih vrst prevoza znotraj iste prevozne verige in modernizacijo logistike tovornega prometa. Bolj splošno bi predlagana sprememba v kombinaciji z drugimi pravnimi pobudami prilagodila statistične rezultate sedanjim in predvidljivim potrebam uporabnikov. Kakor je navedeno v delu 1 tega obrazložitvenega memoranduma, so projektna skupina o statistiki pomorskega prometa, delovna skupina o statistiki pomorskega prometa (v kateri so zastopani vsi nacionalni statistični organi, pristojni za to zbiranje podatkov) in koordinacijski odbor za statistiko prometa pripravili oceno učinkov tega predloga na obremenitev dajalcev podatkov: zbiranje podatkovnega niza B1 večinoma ne bo pomenilo nobene dodatne obremenitve za dajalce podatkov. |

PRAVNI ELEMENTI PREDLOGA |

305 | Povzetek predlaganih ukrepov Cilj uredbe je zagotoviti popolno in stalno predložitev statističnih podatkov o pomorskem prometu po vrsti blaga, skladnih in usklajenih s statistiko, ki je že na voljo za druge zadevne vrste prometa. |

310 | Pravna podlaga Pravna podlaga evropske statistike je člen 338 Pogodbe o delovanju Evropske unije. Evropski parlament in Svet v skladu z rednim zakonodajnim postopkom sprejmeta ukrepe za proizvodnjo statističnih podatkov, kadar so potrebni za izvajanje dejavnosti Unije. Ta člen določa zahteve v zvezi s pripravo evropskih statističnih podatkov in navaja, da morajo biti skladni s standardi nepristranskosti, zanesljivosti, objektivnosti, znanstvene neodvisnosti, stroškovne učinkovitosti in zaupnosti statističnih podatkov. |

320 | Načelo subsidiarnosti Načelo subsidiarnosti se uporablja, če predlog ni v izključni pristojnosti Evropske unije. |

321 | Države članice s prostovoljnim zbiranjem ne morejo zadovoljivo doseči ciljev tega predloga, namreč vzpostavitve skupnega okvira za sistematično pripravo evropske statistike o prevozu blaga po morju z uporabo iste klasifikacije po vrsti blaga kakor za druge zadevne prometne statistike. |

324 | Te cilje je laže doseči na evropski ravni na podlagi evropskega pravnega akta, saj lahko samo Komisija koordinira potrebno uskladitev statističnih informacij na evropski ravni, medtem ko lahko zbiranje podatkov in urejanje primerljive statistike pomorskega prometa organizirajo države članice. Zato lahko Evropska unija s tem namenom sprejme ukrepe v skladu z načelom subsidiarnosti, kakor je določeno v členu 5 Pogodbe o Evropski uniji. |

Predlog je zato usklajen z načelom subsidiarnosti. |

Načelo sorazmernosti Predlog upošteva načelo sorazmernosti iz naslednjih razlogov. |

331 | V skladu z načelom sorazmernosti je ta uredba omejena na najmanj, kar je potrebno za dosego njenega cilja, in ne presega tistega, kar je nujno. Ta uredba ne opredeljuje mehanizmov za zbiranje podatkov za vsako državo članico, temveč evropska zakonodaja samo določa podatke, ki jih je treba predložiti za zagotovitev usklajene strukture in časovnega okvira. |

Izbira instrumentov |

341 | Predlagani instrumenti: uredba Evropskega parlamenta in Sveta. |

PRORAčUNSKE POSLEDICE |

401 | Predlog nima novih posledic za proračun Evropske unije. |

DODATNE INFORMACIJE |

511 | Predlagani akt zadeva EGP in ga je zato treba razširiti na celotni Evropski gospodarski prostor. |

Predlog

UREDBA EVROPSKEGA PARLAMENTA IN SVETA

o spremembi Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije in zlasti člena 338(1) Pogodbe,

ob upoštevanju predloga Komisije,

ob upoštevanju obvestila nacionalnim parlamentom,

v skladu z rednim zakonodajnim postopkom,

ob upoštevanju naslednjega:

1. V skladu z drugim odstavkom Priloge VIII Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju[18] Svet na predlog Komisije določi pogoje zbiranja podatkovnega niza B1 (podatki o „prevozu po morju v glavnih evropskih pristaniščih, po pristanišču, vrsti tovora, blaga in relaciji“) glede na rezultate pilotne raziskave, opravljene v triletnem prehodnem obdobju, kakor določa člen 10 Direktive Sveta 95/64/ES z dne 8. decembra 1995 o statističnih poročilih glede prevoza blaga in potnikov po morju[19].

2. V skladu s poročilom Komisije Svetu in Evropskemu parlamentu o delovnih izkušnjah, pridobljenih z Direktivo Sveta 95/64/ES[20], se zdi zbiranje podrobnih informacij izvedljivo, stroški pa razumni za razsuti tovor in polrazsuti tovor; glavna težava pa se je pojavila pri urejanju takšnih podatkov za kontejnerje in ro-ro prevoz. Primerno je bilo preučiti možnost razširitve področja uporabe Direktive 95/64/ES na druge informacije iz člena 10(2)(a) šele po pridobitvi več izkušenj z zbiranjem aktualnih spremenljivk in uveljavitvi trenutnega sistema. Glede zbiranja informacij o blagu je treba upoštevati morebitne revizije klasifikacije NST/R (Standardna klasifikacija blaga za statistiko prometa/revidirana, 1967).

3. Trenutni sistem zbiranja deluje in je uveljavljen, vključno s spremembami, uvedenimi z Odločbo Komisije 2005/366 z dne 4. marca 2005 o izvajanju Direktive Sveta 95/64/ES o statističnih poročilih glede prevoza blaga in potnikov po morju in o spremembi prilog k Direktivi[21] ter geografsko razširitvijo sistema zaradi širitev Evropske unije v letih 2004 in 2007.

4. Veliko število držav članic, ki Eurostatu pošiljajo podatke v okviru področja uporabe Direktive 95/64/ES, redno pošilja Eurostatu tudi podatkovni niz B1 na prostovoljni osnovi v skladu s klasifikacijo NST/R.

5. Uredba Komisije (ES) št. 1304/2007 z dne 7. novembra 2007 o spremembi Direktive Sveta 95/64/ES, Uredbe Sveta (ES) št. 1172/98, uredb (ES) št. 91/2003 in (ES) št. 1365/2006 Evropskega parlamenta in Sveta glede vzpostavitve NST 2007 kot enotne klasifikacije prepeljanega blaga pri nekaterih vrstah prevoza[22] je uvedla NST 2007 (Standardna klasifikacija blaga za statistiko prometa, 2007) kot enotno klasifikacijo za prepeljano blago v pomorskem, cestnem, železniškem prometu ter prometu pa celinskih plovnih poteh. Ta klasifikacija se uporablja od referenčnega leta 2008 in zajema podatke za leto 2008. Glavne težave pri urejanju podatkov po vrsti blaga v skladu s klasifikacijo NST/R, kakor navaja poročilo iz uvodne izjave 2, so bile odpravljene z uvedbo NST 2007. Zato zbiranje podatkovnega niza B1 večinoma ne bo pomenilo nobene dodatne obremenitve za dajalce podatkov.

6. Zbiranje podatkov po vrsti blaga je obvezno za evropsko statistiko prometa po cestah[23], železnicah[24] in celinskih plovnih poteh[25], medtem ko je za pomorski promet prostovoljno. Evropske statistične podatke o vseh vrstah prevoza je treba zbirati v skladu s skupnimi koncepti in standardi, s ciljem doseči najboljšo možno primerljivost med vrstami prevoza.

7. Uvedba obveznosti zagotovitve podatkovnega niza B1 Komisiji (Eurostatu) leta 2011 državam članicam zagotavlja primerno obdobje, v katerem bi lahko uporabile prostovoljno urejanje za potrebne teste in prilagoditve.

8. Direktivo 2009/42/ES je zato treba ustrezno spremeniti –

SPREJELA NASLEDNJO UREDBO:

Člen 1

Drugi odstavek Priloge VIII k Direktivi 2009/42/ES se črta.

Člen 2

Ta uredba začne veljati dvajseti dan po objavi v Uradnem listu Evropske unije .

Prvo referenčno leto za uporabo te uredbe je leto 2011, ki zajema podatke za leto 2011.

Ta uredba je v celoti zavezujoča in neposredno velja v vseh državah članicah.

V Bruslju,

Za Evropski parlament Za Svet

Predsednik Predsednik

[1] Uredba Sveta (ES) 1172/98 z dne 25. maja 1998 o statističnih poročilih v zvezi s cestnim prevozom blaga, UL L 163, 6.6.1998, str. 1.

[2] Uredba (ES) št. 91/2003 Evropskega parlamenta in Sveta z dne 16. decembra 2002 o statistiki železniškega prometa, UL L 14, 21.1.2003, str. 1.

[3] Uredba (ES) št. 1365/2006 Evropskega parlamenta in Sveta z dne 6. septembra 2006 o statistiki prometa po celinskih plovnih poteh, UL L 264, 25.9.2006, str. 1.

[4] Sporočilo Komisije Svetu in Evropskemu parlamentu „Naj Evropa ostane v gibanju – Trajnostna mobilnost za našo celino – Vmesni pregled Bele knjige Evropske komisije o prometu iz leta 2001“, COM(2006) 314 konč. z dne 22.6.2006.

[5] Odločba Komisije št. .../.../EU z dne ... o spremembi Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju, UL ...

[6] UL L 141, 6.6.2009, str. 29.

[7] UL L 320, 30.12.1995, str. 25. Direktiva 95/64/ES je bila razveljavljena z Direktivo 2009/42/ES.

[8] COM(2001) 93 z dne 20.2.2001.

[9] UL L 123, 17.5.2005, str. 1.

[10] Akt o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike ter prilagoditvah Pogodb, na katerih temelji Evropska unija, UL L 236, 23.9.2003, str. 573.

[11] Uredba Komisije (ES) št. 1792/2006 z dne 23. oktobra 2006 o prilagoditvi nekaterih uredb ter odločb in sklepov na področjih prostega pretoka blaga, prostega gibanja oseb, politike konkurence, kmetijstva (veterinarska in fitosanitarna zakonodaja), ribištva, prometne politike, obdavčitve, statistike, socialne politike in zaposlovanja, okolja, carinske unije in zunanjih odnosov zaradi pristopa Bolgarije in Romunije, UL L 362, 20.12.2006, str. 53.

[12] Priloga III k Direktivi.

[13] Uredba Komisije 1304/2007 z dne 7. novembra 2007, UL L 290, 8.11.2007, str. 14.

[14] COM(2006) 689; COM(2006) 693; COM(2007) 23; COM(2008) 35; COM(2009) 28.

[15] UL L 290, 8.11.2007, str. 14.

[16] Direktiva 2009/42/ES Evropskega parlamenta in Sveta z dne 6. maja 2009, UL L 141, 6.6.2009, str. 29.

[17] Odločba Komisije 2008/861/ES z dne 29. oktobra 2008, UL L 306, 15.11.2008, str. 66.

[18] UL L 141, 6.6.2009, str. 29.

[19] UL L 320, 30.12.1995, str. 25. Direktiva 95/64/ES je bila nadomeščena z Direktivo 2009/42/ES.

[20] COM(2001) 93 z dne 20.2.2001.

[21] UL L 123, 17.5.2005, str. 1.

[22] UL L 290, 8.11.2007, str. 14.

[23] Uredba Sveta (ES) 1172/98 z dne 25. maja 1998 o statističnih poročilih v zvezi s cestnim prevozom blaga, UL L 163, 6.6.1998, str. 1.

[24] Uredba (ES) št. 91/2003 Evropskega parlamenta in Sveta z dne 16. decembra 2002 o statistiki železniškega prometa, UL L 14, 21.1.2003, str. 1.

[25] Uredba (ES) št. 1365/2006 Evropskega parlamenta in Sveta z dne 6. septembra 2006 o statistiki prevoza blaga po celinskih plovnih poteh, UL L 264, 25.9.2006, str. 1.